راولپنڈی : عوامی مسلم لیگ نا سروک و مسکوہی وزیرداخلہ شیخ رشید احمد پارینے کہ صدرمملکت ڈاکٹر عارف علوی تون واکداری ارے او آئینی واکداری تے کاریم اٹ اتسا الیکشن نا تاریخ ایتے یا گڑا استیفہ ایتے۔ دا خیال آتا درشانی ءِ او میڈیا تون ہیت وگپ کرسا کرے‘ او پارے کہ تدوک آ دے خواجہ آصف پارے کہ ملک دیوالہ مسنے‘ دانا زموار سیاستدان، اسٹیبلشمنٹ تون اوار نن کل ان۔ خواجہ آصف راست پاننگ اٹی ءِ کہ ملک زرگزرانی وڑ اٹ بھس مسنے‘ اسہ سوج اسے نا ورندی ٹی او پارے کہ دا کل آتا اسٹ انگا ایسر وخت آ گچین کاریک ءُ ولے ساڑی حکومت و الیکشن کمیشن گچین کاری تا تاریخ ناپڑو کپننگ ءُ و حکومت گچین کاری تیان نرنگ اٹی ءِ۔
(آن لائن)
